In nomine Verbi incarnati. Noverint cuncti fideles, quod ego Adaldricus et frater meus Widradus, et uxor mea Tellendis, donamus Deo et sanctis ejus apostolis Petro et Paulo, et ad locum Cluniacum, aliquid ex rebus nostris quæ sunt sitæ in pago Matisconense, in villa Soloniaco, hoc est vineam unam et mansionem cum curtilo simul tenente; quæ vinea terminatur a mane terra Sancti Vincentii, a meridie Sancti Cirici et Sancti Petri, a sero de ipsa hereditate, a cirtio fratris mei Widradi. Facimus autem hanc donationem tali conventu, ut quandiu ego A[daldricus] vixero, teneam vel possideam, post meum vero discessum, si uxor mea vixerit, medietas ei remaneat; post nostrum amborum obitum, totum ad integrum ad Sanctum Petrum perveniat, et in vestitura, singulis annis, IIII sextarios de vino persolvemus. Actum Cluniaco publice. S. Adaldrici, et fratris ejus Widradi, et uxoris ejus Tellendis, qui donaverunt et firmari rogaverunt. S. Mainardi. S. Rothardi. S. Bernardi. S. Adalbaldi. S. Gontardi. S. Johannis. S. Duranni. Data per manum Evrardi levite, mense februario, regnante Hugono rege anno V.